

**"Агроөнеркәсіптік кешенді дамытудың кейбір мәселелері туралы"
Қазақстан Республикасының Президенті Жарлығының жобасы туралы**

Қазақстан Республикасы Үкметінің 2006 жылғы 23 қарашадағы N 1112 Қаулысы

      Қазақстан Республикасының Үкіметі  **ҚАУЛЫ ЕТЕДІ** :   
      "Агроөнеркәсіптік кешенді дамытудың кейбір мәселелері туралы" Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

*Қазақстан Республикасының*   
*Премьер-Министрі*

**Қазақстан Республикасы Президентінің Жарлығы        Агроөнеркәсіптік кешенді дамытудың кейбір мәселелері туралы**

      Агроөнеркәсіптік секторды тиімді дамытуды ынталандыру және оның ішкі және сыртқы нарықтарда бәсекеге қабілеттілігін арттыру мақсатында  **ҚАУЛЫ ЕТЕМІН:**   
      1. Қазақстан Республикасының Үкіметі заңнамада белгіленген тәртіппен:   
      1) "ҚазАгро" ұлттық холдингі" акционерлік қоғамын   
(бұдан әрі - "ҚазАгро" ұлттық холдингі" АҚ) құрсын;   
      2) екі апта мерзімде:   
      "ҚазАгро" ұлттық холдингі" АҚ қызметінің негізгі қағидаттары туралы меморандумды;   
      акцияларының мемлекеттік пакеттері "ҚазАгро" ұлттық холдингі" АҚ-ның жарғылық капиталын төлеуге берілетін акционерлік қоғамдардың тізбесін бекітсін;   
      3) үш ай мерзімде нормативтік құқықтық актілерге тиісті өзгерістер мен толықтырулар енгізуді қамтамасыз етсін;   
      4) осы Жарлықтан туындайтын өзге де шараларды қабылдасын.   
      2. Осы Жарлықтың орындалуын бақылау Қазақстан Республикасы   
Президентінің Әкімшілігіне жүктелсін.   
      3. Осы Жарлық қол қойылған күнінен бастап қолданысқа енгізіледі.

*Қазақстан Республикасының*   
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК